b'\n_START_ARTICLE_\nVladimir Vidri\xc4\x87\n_START_PARAGRAPH_\nVladimir Vidri\xc4\x87 (Zagreb, 30. travnja 1875. - Zagreb, 29. rujna 1909.), hrvatski knji\xc5\xbeevnik, jedan od najistaknutijih lirika moderne. _NEWLINE_Studirao je pravo u Pragu i Zagrebu, zbog sudjelovanja u spaljivanju ma\xc4\x91arske zastave na Jela\xc4\x8di\xc4\x87evu trgu u Zagrebu uhi\xc4\x87en i osu\xc4\x91en na zatvor. \xc5\xbdivio od odvjetni\xc4\x8dkog rada, zbog bolesti \xc4\x8desto boravio u Zavodu za umobolne u Stenjevcu, gdje je i umro 1909. Zemni ostaci prenesi su u obiteljsku grobnicu na Mirogoju 1946. godine Pjesme pisao od rane mladosti, njegova poezija spoj je simbolisti\xc4\x8dkih i impresionisti\xc4\x8dkih elemenata. Za \xc5\xbeivota objavio 25 pjesama. Sna\xc5\xbeno utjecao na Domjani\xc4\x87a, Nazora i druge pjesnike._NEWLINE_Oko hrvatskog pjesnika Vladimira Vidri\xc4\x87a splele su se mnoge legende, a njegova sna\xc5\xbena, samosvojna pjesni\xc4\x8dka figura ni danas ne blijedi. Svojim kratkim \xc5\xbeivotom, bolestan od shizofrenije u Stenjevcu, samo s jednom zbirkom, objavljenom u vlastitoj nakladi, fascinirao je suvremenike, kriti\xc4\x8dare i poklonike pjesni\xc4\x8dke rije\xc4\x8di.'